Source: https://zsnb.edupage.org/a/rada-skoly
Timestamp: 2019-06-19 14:39:36+00:00

Document:
Rada školy | Základná škola s materskou školou Vavrinca Benedikta Nedožery - Brezany
Š T A T Ú T R A D Y Š K O L Y
pri Základnej škole s materskou školou Vavrinca Benedikta Nedožery-Brezany
V súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) a v súlade s ustanovením § 9 vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení (ďalej len „vyhláška č. 291/2004 Z. z.“), sa vydáva tento štatút rady školy.
(1) Rada školy sa zriaďuje pri Základnej škole s materskou školou Vavrinca Benedikta Nedožery-Brezany.
(2) Sídlo rady školy je zhodné so sídlom školy, pri ktorom je zriadená.
(1) Rada školy je zriadená podľa § 24 zákona č. 596/2003 Z. z. a vyhlášky č. 291/2004 Z. z.,
s pôsobnosťou v rámci školy, pri ktorej je zriadená.
(2) Rada školy je iniciatívnym a poradným samosprávnym orgánom, ktorý vyjadruje
a presadzuje verejné záujmy a záujmy žiakov, rodičov, pedagogických zamestnancov
a ostatných zamestnancov školy v oblasti výchovy a vzdelávania. Plní tiež funkciu verejnej
kontroly práce vedúcich zamestnancov tejto školy z pohľadu školskej problematiky.
(1) Rada školy sa vyjadruje ku všetkým závažným skutočnostiam, ktoré sa vzťahujú k práci školy.
(2) Rada školy
b) navrhuje na základe výberového konania kandidáta na vymenovanie do funkcie riaditeľa školy, predkladá návrh na odvolanie riaditeľa školy alebo sa vyjadruje k návrhu na odvolanie riaditeľa školy podľa § 3 ods. 8 písm. b) až d) zákona
č. 596/2003 Z. z., návrh na odvolanie riaditeľa predkladá vždy s odôvodnením,
c) vyjadruje sa ku koncepčným zámerom rozvoja školy, k návrhu na zrušenie školy a ku skutočnostiam uvedeným v § 5 ods. 7 zákona č. 596 /2003 Z. z. najmä:
2. k návrhu na zavedenie študijných alebo učebných odborov a ich zameranie,
6. k správe o výchovno–vzdelávacej činnosti, jej výsledkoch a podmienkach,
8. ku koncepčnému zámeru rozvoja školy a k jeho vyhodnoteniu,
9. k informácii o pedagogicko-organizačnom a materiálno–technickom zabezpečení výchovno-vzdelávacieho procesu.
(3) Rada školy vo výberovom konaní na funkciu riaditeľa školy :
a) vopred určí spôsob voľby, stanoví pravidlá a kritériá výberu,
b) po prebratí prihlášok uchádzačov od zriaďovateľa pozve predseda RŠ na výberové konanie uchádzačov, ktorí splnili požadované kritériá výberového konania
c) posúdi predložené podklady jednotlivých uchádzačov a tajným hlasovaním určí poradie navrhovaných kandidátov, pričom na platné uznesenie vo veci vymenovania riaditeľa školy je potrebný nadpolovičný počet hlasov všetkých jej členov,
d) RŠ odovzdá bezodkladne zriaďovateľovi školy výsledky výberového konania a podá návrh na vymenovanie riaditeľa školy na základe výberového konania. Návrh musí byť podpísaný predsedom rady školy.
(2) Členmi rady školy sú :
· 2 / slovom dvaja / zvolení zástupcovia pedagogických zamestnancov školy, z toho :
· 1 / slovom jeden / zvolený zástupca pedagogických zamestnancov materskej školy
· 1 / slovom jeden / zvolený zástupca nepedagogických zamestnancov školy
· 4 / slovom štyria / zvolení zástupcovia rodičov, z toho :
· 1 / slovom jeden / zvolený zástupca rodičov materskej školy
· 4 / slovom štyria / delegovaní zástupcovia zriaďovateľa
(1) Voľba zástupcov rodičov do rady školy sa uskutočňuje tajným hlasovaním rodičov žiakov
navštevujúcich školu.
(2) Voľba zástupcov pedagogických zamestnancov do rady školy sa uskutočňuje tajným hlasovaním pedagogických zamestnancov školy.
(3) Voľba zástupcov nepedagogických zamestnancov do rady školy
sa uskutočňuje tajným hlasovaním nepedagogických zamestnancov školy.
(4) Členovia rady školy sú volení na štvorročné funkčné obdobie. Členom rady môže byť iba fyzická osoba, ktorá je spôsobilá na právne úkony a je bezúhonná.
(5) Spôsob voľby členov rady školy je v súlade s § 1 vyhlášky č. 291/2004 Z. z..
(6) Členstvo v rade školy zaniká
c) odvolaním, ak bol člen rady školy právoplatne odsúdený za úmyselne spáchaný trestný čin, alebo ak si neplní povinnosti vyplývajúce z členstva v rade školy,
d) ak vzniknú dôvody na zánik členstva z dôvodu, že člen sa stane osobou, ktorej postavenie je nezlučiteľné s funkciou člena rady školy,
e) ak zástupca pedagogických zamestnancov alebo nepedagogických zamestnancov školy prestane byť zamestnancom školy,
f) ak dieťa zvoleného zástupcu rodičov prestane byť žiakom školy,
g) odvolaním zvoleného člena rady školy voličmi, ktorí ho do rady školy zvolili,
h) odvolaním člena, ktorý je delegovaným zástupcom zriaďovateľa,
i) obmedzením alebo pozbavením člena spôsobilosti na právne úkony,
(7) V prípade zániku členstva pred uplynutím funkčného obdobia sa do rady školy za zástupcov rodičov základnej a materskej školy kooptuje kandidát, ktorý sa pri voľbe členov pri vytváraní rady školy umiestnil na najvyššom mieste v poradí nezvolených kandidátov. Do rady školy za zástupcov pedagogických a nepedagogických zamestnancov sa uskutočnia doplňujúce voľby.
(8) Členstvo v rade školy sa pozastavuje dňom doručenia prihlášky člena rady školy alebo jemu blízkej osoby do výberového konania na funkciu riaditeľa školy . Členstvo sa pozastavuje až do skončenia výberového konania. V prípade pozastavenia členstva rada školy bude výberové konanie realizovať v pôvodnom zložení bez člena, ktorému je členstvo pozastavené.
(1) Rada školy na svojom prvom zasadnutí volí zo svojich členov predsedu rady školy nadpolovičnou väčšinou hlasov prítomných členov rady školy. Na spôsobe hlasovania sa dohodnú členovia rady školy pred hlasovaním.
(2) Predsedu rady školy rada školy odvolá, ak
(3) Predsedu rady školy môže rada školy odvolať, ak
b) koná v rozpore s ustanoveniami zákona č. 596/2003 Z. z. alebo štatútom rady školy.
(4) Rada školy je schopná uznášať sa, ak je na jej zasadnutí prítomná nadpolovičná väčšina
všetkých jej členov.
(5) Na platné uznesenie rady školy je potrebný nadpolovičný počet hlasov prítomných členov.
(6) Na platné uznesenie rady školy vo veci vymenovania alebo odvolania riaditeľa školy je potrebný nadpolovičný počet hlasov všetkých členov.
(7) Rada školy podľa § 4 ods. 3 zákona č. 596/2003 Z. z. vyzve príslušný okresný úrad v sídle kraja a Štátnu školskú inšpekciu na delegovanie svojich zástupcov do rady školy na účely výberového konania s riadnym hlasom.
(8) Zasadnutia rady školy sa konajú spravidla podľa ročného plánu zasadnutí, prípadne podľa aktuálnej potreby.
(9) Z každého zasadnutia rady školy sa vyhotoví zápisnica, ktorá v písomnom vyhotovení bude uložená u predsedu rady školy a zverejnená na webovom sídle školy.
(10) Zasadnutie rady školy je verejné, ak rada školy dvojtretinovou väčšinou hlasov všetkých členov nerozhodne inak.
(11) Zmeny v štatúte rady školy je možné vykonať formou písomného dodatku, na odsúhlasenie ktorého je potrebná dvojtretinová väčšina hlasov všetkých členov rady školy.
(12) Nová rada školy musí byť zvolená najneskôr do desiatich dní pred skončením funkčného
obdobia rady školy.
(1) Člen rady školy má právo:
(2) Člen rady školy je povinný zúčastňovať sa jej zasadnutí. Neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena rady školy podľa tohto štatútu.
(1) Predseda rady školy je štatutárnym orgánom, ktorý riadi činnosť rady školy a koná v jej mene.
Rozhoduje o všetkých záležitostiach rady školy, ak nie sú zákonom, štatútom vyhranené do pôsobnosti iných orgánov.
(3) Predseda rady školy predloží na najbližšom zasadnutí po ustanovení rady školy na schválenie návrh štatútu rady školy.
(4) Predseda rady školy zvoláva, pripravuje a riadi zasadnutia rady školy.
(5) Predseda rady školy zvolá radu školy najneskôr do 15 dní, ak o to požiada tretina členov rady školy, riaditeľ školy alebo zriaďovateľ školy.
(6) Uznesenie rady školy alebo štatút môže obmedziť právo predsedu rady školy konať v jej mene. Toto obmedzenie však nie je účinné voči tretím osobám, ak tieto osoby o tejto skutočnosti nevedeli alebo nemohli vedieť.
(7) Predseda rady školy vypracuje výročnú správu.
a) prehľad činností vykonávaných v kalendárnom roku s uvedením vzťahu k účelu založenia rady školy,
b) ročnú účtovnú závierku a zhodnotenie základných údajov v nej obsiahnutých,
c) zmeny a nové zloženie rady školy, ku ktorým došlo v priebehu roka,
d) ďalšie údaje určené radou školy.
(1) Predseda rady školy informuje riaditeľa školy o pláne zasadnutí na príslušný kalendárny rok.
(2) Riaditeľ školy v súlade s plánom zasadaní predkladá rade školy príslušné materiály, a to spravidla v písomnej forme a v požadovanom množstve. Na žiadosť rady školy je riaditeľ školy povinný podať informáciu či vysvetlenie osobne na zasadnutí rady školy.
(1) Rada školy zabezpečuje svoju činnosť v súlade s § 24 ods. 14 zákona č. 596/2003 Z. z. a
§ 10 vyhlášky č. 291/2004 Z. z.
Tento štatút bol prerokovaný a schválený na zasadnutí rady školy dňa 07.04. 2014 a týmto dňom nadobúda účinnosť.

References: § 9
 § 24
 § 3
 § 5
 § 1
 § 4
 § 24

§ 10